wickkiey/tamil-wikipedia-chunked huggingface dataset:
# ஒய். எசு. விஜயம்மா

## தொழில்

இவர் தனது கணவரின் மரணத்தால் அரசியலில் ஏற்பட்ட வெற்றிடத்தை நிரப்புவதற்காகத் திசம்பர் 2009இல் புலிவெந்துலா தொகுதிக்கு நடைபெற்ற இடைத்தேர்தலில் ஆந்திர சட்டசபைக்குப் போட்டியின்றி காங்கிரசு வேட்பாளராகத் தேர்ந்தெடுக்கப்பட்டார். 2014ல் விசாகப்பட்டினம் தொகுதிக்கான நாடாளுமன்ற மக்களவைத் தேர்தலில் போட்டியிட்டுத் தோல்வியடைந்தார்.  
காங்கிரசு மேல்மட்டத் தலைவர்களால் ஒய். எஸ். ஆர். குடும்பத்திற்கு ஏற்பட்ட அவமானம், குடும்ப உறுப்பினர் ஒய். எஸ். விவேகானந்த ரெட்டியை, அரசியல் ரீதியாக ஒய். எஸ். ஜெகன் மோகன் ரெட்டிக்கு எதிராகத் தூண்டியது. விஜயம்மா காங்கிரசு கட்சியினை விட்டு விலகி சட்டமன்ற உறுப்பினர் பதவியிலிருந்து நவம்பர் 29, 2010 விலகினார். இவரது மகனும் நாடாளுமன்ற பதிவிலிருந்து விலகினார்.  
8 மே 2011 அன்று நடைபெற்ற இடைத்தேர்தலில் விஜயம்மா மற்றும் அவரது மகன் ஒய்எஸ் ஜெகன் மோகன் ரெட்டி முறையே சட்டசபை மற்றும் மக்களவைக்கு மீண்டும் தேர்ந்தெடுக்கப்பட்டனர். இவர்கள் இருவரும் மார்ச் 12, 2011 அன்று ஜெகன் மோகன் ரெட்டியால் நிறுவப்பட்ட ஒய். எஸ். ஆர். காங்கிரஸ் கட்சியின் சார்பாக இடைத்தேர்தலில் போட்டியிட்டனர்.  
கடப்பா நாடாளுமன்றத் தொகுதி மற்றும் புலிவெந்துலா சட்டசபை தொகுதிகளுக்கான இடைத்தேர்தலில், ஜெகன் மோகன் ரெட்டி மற்றும் விஜயம்மா ஆகியோர் தாங்கள் பதவி விலகிய தொகுதிகளைத் தக்கவைத்தனர். மேலும் இவர்கள் அதிக வாக்குகள் பெற்று பெரும்பான்மையுடன் சாதனை படைத்தனர். ஜெகன்மோகன் ரெட்டி கடப்பா தொகுதியில் 543,053 வாக்குகள் பெற்று பெரும்பான்மையுடன் வெற்றி பெற்றார். விஜயம்மா 85,191 வாக்குகள் வித்தியாசத்தில் புலிவெந்துலா தொகுதியில் வெற்றி பெற்றார்.  
பின்னர், இவரது மகள் ஒய். எஸ். சர்மிளா ரெட்டி, சேர்ந்து தேர்தல் பிரச்சாரத்தை மேற்கொண்டார். விஜயம்மா ஜூன் 2012 இடைத்தேர்தலில் ஒய். எஸ். ஆர். காங்கிரஸ் கட்சியை முன்னோடி இல்லாத நிலையில் வெற்றிக்காக வழிநடத்திச் சென்றார். இவரது கட்சி 18 சட்டமன்றத் தொகுதி இடைத்தேர்தலில் 15 இடங்களில் வெற்றி பெற்றது.
# ஒய். எசு. விஜயம்மா

## அரசியல் கிளர்ச்சி

கல்லூரி மாணவர்களின் கட்டணத்தை திருப்பிச் செலுத்துதலுக்கான நிதியை வெளியிட அரசு தயக்கம் காட்டுவது மின்சாரக் கட்டணம் உயர்வு உள்ளிட்ட அரசின் கொள்கைகளுக்கு எதிர்ப்பு தெரிவித்து, விஜயம்மா உண்ணாவிரதப் போராட்டத்தில் ஈடுபட்டார். விவசாயிகள் மற்றும் பெண்கள் சார்பாகப் போராடிப் பல போராட்டங்களில் கலந்துகொண்டு ஆதரவு தெரிவித்தார். சமிக்யாந்திரா போராட்டம் உட்ப்பட பல பிரச்சனைகளில் நியாயம் கேட்டு ஆந்திராவை ஒருங்கிணைக்க இந்திய அரசினை வலியுறுத்தி காலவரையற்ற உண்ணாவிரதம் இருந்துள்ளார்.
# நொவேரா அகமது

**நொவேரா அகமது** (*Novera Ahmed*) வங்காள தேசத்தைச் சேர்ந்த' (29 மார்ச் 1939 - 6 மே 2015) இவரது மூதாதையர் வீடு சிட்டகாங்கில் இருந்தது. இவர் கொகல்கத்தா மற்றும் கொமிலாவில் படித்தார். 1955 ஆம் ஆண்டு இலண்டனில் உள்ள கேம்பர்வெல் கலைக் கல்லூரியிலிருந்து வடிவழகு மாதிரி மற்றும் சிற்பக்கலை படிப்பில் இவருக்கு பட்டயம் வழங்கப்பட்டது. கேம்பர்வெல்லில், இவர் பிரித்தானிய சிற்பி இயாக்கப் எப்சுடீன் மற்றும் செக்கோசுலோவாக்கியாவின் கரேல் வோகல் ஆகியோரின் மேற்பார்வையில் படித்தார். 1966 ஆம் ஆண்டு இவர் பாரிசில் டேனிசு கலைஞர் அசுகர் யோர்தானை சந்தித்தார். இவர் புளோரன்சிடமும் பின்னர் வியன்னாவில் வென்ட்யூரினோ வென்டூரி என்ற சிற்பியிடமும் ஐரோப்பிய சிற்பக்கலையைப் பயின்றார். என்றி மூர் போன்ற பல மேற்கத்திய நவீன சிற்பிகளால் இவர் பாதிக்கப்பட்டார்.
# நொவேரா அகமது

## தொழில்

நொவேரா அகமது டாக்காவின் சாகீத் மினாரின் அசல் வடிவமைப்பில் அமீதுர் ரகுமானுடன் இணைந்து பணியாற்றினார். 1956-1960 ஆம் ஆண்டு காலத்தில், இவர் டாக்காவில் சுமார் 100 சிற்பங்களைச் செதுக்கினார். இவரது 100 சிற்பங்களில் 33 சிற்பங்கள் தற்போது வங்காளதேச தேசிய அருங்காட்சியகத்தில் வைக்கப்பட்டுள்ளன. அகமதுவின் முதல் கண்காட்சி 1960 ஆம் ஆண்டு டாக்கா பல்கலைக்கழகத்தில் நடைபெற்றது. இவரது படைப்புகளின் மற்றொரு கண்காட்சி 1961 ஆம் ஆண்டு லாகூரில் நடைபெற்றது. இவரது கடைசி கண்காட்சி பாரிசில் 1973 ஆம் ஆண்டு சூலை மாதத்தில் நடைபெற்றது. 2015 ஆம் ஆண்டு மே மாதம் 6 ஆம் தேதியன்று பிரான்சின் பாரிசு நகரிலுள்ள ஒரு மருத்துவமனையில் இறந்தார். 2017 ஆம் ஆண்டு வங்காளதேச அரசின் கலாச்சார விவகார அமைச்சகம், அகமதுவின் பத்து ஓவியங்களை $ 47,000 தொகைக்கு வாங்கும் திட்டத்தை அறிவித்தது.  
29 மார்ச் 2019 ஆம் ஆண்டு மார்ச்சு மாதம் 29 ஆம் தேதியன்று கூகிள் தேடுபொறி இவரது 80 ஆவது பிறந்த நாளை நினைவு கூர்ந்தது.
# மது கண்ணா

**மது கண்ணா** (*Madhu Khanna*) இந்திய மக்கள் மத வரலாற்றாசிரியரும் தில்லியைத் தளமாகக் கொண்ட பிரபல தாந்திரீக அறிஞரும் ஆவார். தற்போது, இவர் சான் பிரான்சிஸ்கோவின் கலிபோர்னியா ஒருங்கிணைந்த ஆய்வு தொழில்நுட்ப நிறுவனத்தின் ஆசிய மற்றும் ஒப்பீட்டு ஆய்வுகளில் சிறப்பு உறுப்பினராக (2013-2014) உள்ளார். அதற்கு முன்னர், புது தில்லியின் ஜாமியா மில்லியா இஸ்லாமியாவில்,ஒப்பிடும் மதம் மற்றும் நாகரிகம் பற்றிய ஆய்வு மையத்தின் இயக்குநராக இருந்தார். இவர் தற்போது அதே மையத்தில் இந்திய மதத்தின் வருகை பேராசிரியராக உள்ளார். அங்கு இவர் இந்து மத ஆய்வுகளில் இடைநிலை படிப்புகளை கற்பிக்கிறார். இவர் பல புத்தகங்களை எழுதியுள்ளார். மேலும், பல கண்காட்சிகளையும் நடத்தியுள்ளார். மேலும், இவர் மூன்று தேசிய திட்டங்களுக்கும், இந்திரா காந்தி தேசிய கலை மையத்திற்கான பல ஆராய்ச்சி திட்டங்களுக்கும் பங்களித்துள்ளார்.
# மது கண்ணா

## கல்வி

1986 ஆம் ஆண்டில் ஆக்சுபோர்டு பல்கலைக்கழகத்தின் கீழை நாடுகளின் ஆய்வு பீடத்திலிருந்து இந்தியவியல்/மத ஆய்வுகளில் முனைவர் பட்டம் பெற்றார். இவரது ஆய்வறிக்கை பேராசிரியர் அலெக்ஸிஸ் சாண்டர்சன், மேற்பார்வையின் கீழ் சமர்ப்பிக்கப்பட்டது. இவருடைய ஆராய்ச்சியானது, எளிதில் புரியாத இந்து மதம், இந்து தாந்திரீகம் மற்றும் தேவியின் மரபுகள் பற்றிய சிறப்பு குறிப்பாக இருந்தது. சாக்தத்தின் மையக் கோட்பாடாக சிறீவித்யாவின் தோற்றம் காஷ்மீரில் இருந்ததாக இவரது ஆராய்ச்சி காட்டுகிறது.
# மது கண்ணா

## தொழில்

இவர், இந்திரா காந்தி தேசிய கலை மையத்தில் இணை பேராசிரியராக (மத/இந்திய ஆய்வுகள்) இருந்தார். அங்கு இவர் அனைத்து முக்கிய, இடை-ஒழுங்கு ஆராய்ச்சி திட்டங்களையும் கண்காட்சிகளையும் ஆராய்ந்து ஏற்பாடு செய்தார்.
# மது கண்ணா

## விருதுகளும் கௌரவங்களும்

2002இல் கிராசிங் திட்டத்திற்காக ஜெராக்ஸ் பார்க், பாலோ ஆல்டோவின் சிறந்த ஆராய்ச்சி சான்றிதழ்: வாரணாசியின் வாழ்க்கையில் இறப்பும் மாற்றமும் என்ற இவரது படிப்பிற்காக வழங்கப்பட்டது. 2005இல் புது தில்லியில் உள்ள காந்தி சுமிருதியில் நித்திய காந்தி பல்லூடக அருங்காட்சியக கண்காட்சிக்காக டைம்ஸ் அறக்கட்டளையால் மகாவீர் மகாத்மா விருது வழங்கப்பட்டது (புனித உலக அறக்கட்டளையுடன் கூட்டு விருது).
# வீரக்குடும்பர் கோவில்

ஸ்ரீ வீரக்குடும்பர் ஆலயம் இராமநாதபுரம் மாவட்டம் திருப்புலனி ஒன்றியம் திரு உத்திரகோசமங்கை உள் வட்டத்திற்கு உட்பட்ட களக்குடி கிராமத்தில் அமைந்துள்ள கோவிலாகும்.  
**கோவில் அமைவிடம்**  
இக்கோவிலானது திரு உத்திரகோசமங்கை வடகிழக்கு பகுதியில் அமைந்துள்ள கழுங்கு (மடை) வழியாக செல்லும் வைகை கிளை நதிகறையின் மேல் அமைந்துள்ளது, கோவிலை சுற்றி வயல்வெளிகள் பரவிக்கானப்படும்.  
**சிலை அமைப்பு**  
ஸ்ரீ வீரகுடும்பர் என்பது திரு உத்திரகோசமங்கை மங்களநாதர் மங்களேஸ்வரியை வழிபட்டு சிவனின் மீது பற்றின் காரணமாக சீவசமதி அடைந்ததாக கூறப்படுகிறது இங்கு மூன்று நாடுகள் வைத்து வழிபட்டு வருகின்றனர், ஸ்ரீ வீரகுடும்பர் ஆலயத்தில் இருந்து பார்த்தால் நடராஜர் பெருமான் சந்நிதியை காணலாம் தற்பொழுது கிராம வளர்ச்சியின் காரணமாக கட்டடங்கள் சூழந்துள்ளது.
# மரியா அரோரா குட்டோ

**மரியா அரோரா குட்டோ (Maria Aurora Couto)** ஒரு இந்திய எழுத்தாளரும், கோவாவைச் சேர்ந்த கல்வியாளரும் ஆவார். கோவா: ஒரு மகளின் கதை (*Goa: A Daughter's Story*) என்ற புத்தகத்திற்காக இவர் மிகவும் பிரபலமானவர். இவர் வடக்கு கோன் கிராமமான ஆல்டோனாவில் வசிக்கிறார். இவர் தாமோதர் தர்மானந்தா கோசாம்பியின்"டிடி கோசாம்பி எண்ணங்களின் திருவிழா"வைத் தொடங்க உதவினார் . மேலும், கோவா பல்கலைக்கழகத்தின் செயல்பாடுகளிலும் ஈடுபட்டார்.
# மரியா அரோரா குட்டோ

## ஆரம்பகால வாழ்க்கையும்

குட்டோவின் குடும்பம் பாமோன் சமூகத்தைச் சேர்ந்தது. இவருடைய பெற்றோர், பிரான்சிஸ்கோ (சிகோ) பிகியூரிடோ மற்றும் பிலோமினா போர்கஸ் இருவரும் சால்செட்டைச் சேர்ந்தவர்கள். அபோது மது அருந்துவது தடை செய்யப்பட்டிருந்ததால், தந்தையின் குடிப்பழக்கத்தை ஒழிக்க வேண்டும் என்ற நம்பிக்கையில், இவர் குழந்தையாக இருந்தபோதே தன் பெற்றோருடனும் ஆறு உடன்பிறப்புகளுடனும் தார்வாடு சென்றார். ஆனால், இவருடைய தந்தை தனது குடும்பத்தை கைவிட்டு, கோவாவுக்குத் திரும்பி, குடிப்பழக்கத்தைத் தொடர்ந்து முன்கூட்டியே இறக்கத் தேர்வு செய்தார். தில்லியின் லேடி சிறீ ராம் கல்லூரியிலும், பனஜியின் தேம்பே கல்லூரியிலும் ஆங்கில இலக்கியம் கற்றுக் கொடுத்தார் . மேலும், இந்தியாவிலும், ஐக்கிய இராச்சியத்திலும் வெளிவரும் பருவ இதழ்களில் பங்களித்தார்.
# மரியா அரோரா குட்டோ

## ஆரம்பகால வாழ்க்கையும்

### குடும்பம்

இவரது கணவர் அல்பானோ குட்டோ, இந்திய ஆட்சிப் பணியைச் சேர்ந்தவர். இவர்கள் மும்பையில் சந்தித்து திருமணம் செய்து கொண்டனர். இவர்களுக்கு மூன்று குழந்தைகள் உள்ளனர். அவரது மூதாதையர் சிலகாலம் சென்னையில் குடியேறினர்.. இவர் தென்னாப். மேலும், திரைப்படங்களிலும் ஆர்வம் கொண்டவர். இவர் ஆசிரியராக இருந்தபோது ஒரு திரைப்படச் சங்கத்தைத் தொடங்கினார்..
# மரியா அரோரா குட்டோ

## தொழில்

கூட்டோவின் எழுத்து வாழ்க்கை 1986 கிரகாம் கிரீனைப் பற்றிய புத்தகத்துடன் தொடங்கியது. 2004இல் வெளியான கோவா: ஒரு மகளின் கதை என்ற புத்தகம், சுயசரிதையாக கோவாவின் வரலாற்றையும் உள்ளடக்கியது. இந்த புத்தகம் வரலாற்றுக்கு முந்தைய காலங்களில் இருந்து அதன் போர்த்துகீசிய குடியேற்றம் முதல் அதன் விடுதலை மற்றும் அடுத்தடுத்த கலாச்சார இழப்பு வரை கோவாவைப் பற்றி விவாதிக்கிறது. 2014 ஆம் ஆண்டில், கோட்டோ, "பிலோமினாவின் பயணங்கள்" என்ற புத்தகத்தை வெளியிட்டார். இது இவரது தாயார் பிலோமினா போர்கஸின் வாழ்க்கையைப் பற்றி ஆராய்கிறது. இது "கோவாவின் இறக்கும் கத்தோலிக்க உயரடுக்கை" உள்ளடக்கியது. இது கோவாவில் சமூகம் மற்றும் கலாச்சாரத்தின் மாற்றத்தைக் காட்டுகிறது.  
2008 இல் கோசம்பியின் நூற்றாண்டு குழுவின் தலைவராக இருந்ததால், கோட்டோவின் கலாச்சாரத் துறையால் நிதியளிக்கப்பட்ட சொற்பொழிவுத் தொடரான கோசம்பி திருவிழாவின் தொடக்கத்தைத் தொடங்க கூட்டோ உதவினார். கோவா பல்கலைக்கழகத்தில் குட்டோ தீவிரமாக ஈடுபட்டுள்ளார்.
# வடகிழக்கு இந்தியாவில் மனித உரிமை பிரச்சனைகள்

**வடகிழக்கு இந்தியாவில் மனித உரிமை பிரச்சனைகள்** (Human rights issues in Northeast India) என்பவை பத்திரிக்கைகள் மற்றும் மனித உரிமை ஆர்வலர்களால் பரவலாக அறிவிக்கப்பட்டுள்ளன. வடகிழக்கு இந்தியா என்பது அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, சிக்கிம் மற்றும் திரிபுரா, மற்றும் வட மேற்கு வங்கத்தின் சில பகுதிகள் ( டார்ஜிலிங், ஜல்பைகுரி மற்றும் கோச் பீகார் ஆகிய மாநிலங்களை உள்ளடக்கிய இந்தியாவின் கிழக்குப் பகுதியைக் குறிக்கிறது.
# வடகிழக்கு இந்தியாவில் மனித உரிமை பிரச்சனைகள்

## பின்னணி

இப்பகுதியில் தொடர்ச்சியான பிரிவினைவாத போராட்டம் 1940 களின் பிற்பகுதியிலிருந்து தொடர்ந்து நடைபெருகிறது, இது தெற்காசியாவில் மிக நீண்ட பிரிவினைவாதப் போராட்டமாக இருந்தது. பல்வேறு இனக்குழுக்கள் மற்றும் மாநிலங்கள் உட்பட பல கட்சிகள் போராட்டங்களில் ஈடுபட்டுள்ளன, அவர்களில் சிலர் இந்தியாவில் இருந்து முழு சுதந்திரத்தை விரும்புகிறார்கள், மற்றவர்கள் மாநிலங்களை மறுசீரமைக்க வேண்டும் எனக் கருதுகிறார்கள்.  
வடகிழக்கு மாநிலங்களில் மணிப்பூர் மற்றும் நாகாலாந்து, நாகாலாந்து மற்றும் அசாம், மேகாலயா மற்றும் அசாம், மற்றும் மிசோரம் மற்றும் அசாம் ஆகியவற்றுக்கு இடையேயான நிலப்பரப்பு மோதல்கள் உள்ளன. இவை பெரும்பாலும் வரலாற்று எல்லை மோதல்கள் மற்றும் வேறுபட்ட இன, பழங்குடி அல்லது கலாச்சார உறவுகளை அடிப்படையாகக் கொண்டவை. வடகிழக்கு மாநிலங்களில் உள்ள பகுதிகளில் பரவலாக தாக்கும் நடவடிக்கைகள், மற்றும் பிராந்திய இயக்கங்களும் நடைபெற்று வருகின்றன. ஆயுத மற்றும் துணை ராணுவப் படைகளின் இராணுவ நடவடிக்கை மற்றும் அரசியல் நடவடிக்கை ஆகியவை இந்த கிளர்ச்சிகளின் தீவிரம் ஏற்ற இறக்கத்திற்கும் மிசோராமில் கிளர்ச்சியைத் தீர்ப்பதற்கும் வழிவகுத்தன.  
ஆயுதப்படை (சிறப்பு அதிகாரங்கள்) சட்டம், 1958. பாலியல் வல்லுறவு ஏற்படக் காரணமாக அமைந்ததாக மனித உரிமைகள் கண்காணிப்பகம் கூறியது.  
தெற்காசிய மனித உரிமைகள் ஆவண மையம், படைகளின் எண்ணிக்கையே பிரச்சினையின் ஒரு பகுதி என்று வாதிடுகிறது.  
இந்த சட்டம் இயற்றப்பட்டதில் இருந்து மணிப்பூரில் பொதுமக்களுக்கு எதிராக பாதுகாப்பு படையினர் நடத்திய வன்முறை சம்பவங்கள் குறித்து பாதுகாப்பு ஆய்வுகள் மற்றும் பகுப்பாய்வு நிறுவனத்தின் அறிக்கை சுட்டிக்காட்டுகிறது. பாதுகாப்பு படையினரின் வழக்குத்தடுப்பு தற்காலிகச் சட்டம் தங்களை மிகவும் கொடூரமான முறையில் செயல்பட தூண்டுகிறது என்று குடியிருப்பாளர்கள் நம்புவதாக அந்த அறிக்கையில் கூறப்பட்டுள்ளது.
# வடகிழக்கு இந்தியாவில் மனித உரிமை பிரச்சனைகள்

## உதாரணங்கள்

அசோமின் கோக்ரஜார் மாவட்டத்தில் போடோ பழங்குடியினர் மற்றும் முஸ்லீம் குடியேற்றவாசிகளுக்கு இடையே 20 ஜூலை 2012 அன்று வன்முறை ஏற்பட்டது, அந்த வன்முறையில் ஜூலை மாதத்தில் குறைந்தபட்சமாக 45 பேர் கொல்லப்பட்டனர் மற்றும் சுமார் 300,000 பேர் இடம்பெயர்ந்தனர். மனித உரிமைகள் கண்காணிப்பகத்தின் படி, சண்டை கடுமையான ஊரடங்கு உத்தரவுக்கு வழிவகுத்தது, ஊரடங்கு உத்தரவை மீறுபவர்களுக்கு காவல் துறையினர் "கண்டதும் சுட உத்தரவிட்டனர்" உத்தரவு பிறப்பிக்கப்பட்ட பிறகு பல காவல்துறையினர் துப்பாக்கிச் சூடுகள் நடத்தினர்.
# வடகிழக்கு இந்தியாவில் மனித உரிமை பிரச்சனைகள்

## பாலியல் வன்கொடுமை குற்றச்சாட்டுகள்

கிராமங்கள் அல்லது நகரங்களின் ஆண்கள் தங்கள் வீடுகளுக்கு வெளியே இருக்கவும் , பெண்கள் வீட்டுக்குள் இருக்க வேண்டுமாறு கட்டாயப்படுத்தப்பட்டனர். அவ்வாறான சூழ்நிலைகளில் தீவிரவாத தாக்குதல்களின் போது பெண்கள் பெரும்பாலும் பாலியல் வன்கலவிக்கு ஆளானார்கள். மேலும், பெரும்பாலான பாலியல் வன்கலவிகள் சமூக அவமதிப்பு மற்றும் பின்னடைவு பயம் காரணமாக பதிவு செய்யப்படவில்லை.  
அசாம் காவல்துறை 2006 மற்றும் 2011 க்கு இடையில் 7000 க்கும் மேற்பட்ட பாலியல் வன்கலவிப் புகார்களையும், 11,553 கடத்தல்கள் பற்றிய புகார்களையும் பதிவு செய்துள்ளது.
# இட்ஸ் யுவர் ஃபால்ட்

***இட்ஸ் யுவர் ஃபால்ட்** (It's Your Fault (video))* 2013 ஆம் ஆண்டில் வெளியான நையாண்டி நிகழ்படம் ஆகும். இதில் கல்கி கோய்ச்லின் நிகழ்ச்சித் தொகுப்பாளர் சூகி பாண்டே ஆகியோர் இந்தியாவில் வன்கலவியினைப் பற்றி நடித்துள்ளனர், இந்த நிகழ்படம் யூடியூப்பில் 5.500.000 பார்வைகளுக்கு மேல் இணையதளத்தில் பார்வையிடப்பட்டது. *இது அகில இந்திய பக்கோட்* மூலம் உருவாக்கப்பட்டது.  
இந்தியாவில் பாலியல் வன்கொடுமை வழக்குகள் பரவலாக அதிகரித்ததனை தொடர்ந்து 'ஏஐபி' எனப்படும் *ஸ்டாண்ட்-அப்* நகைச்சுவை நடிகர்கள் நையாண்டி நிகழ்படத்தினை உருவாக்கினர். இந்தக் குழுவில் தன்மய் பட், குர்சிம்ரன் கம்பா, ரோஹன் ஜோசி மற்றும் ஆசிசு சாக்யா ஆகியோர் இருந்தனர். இந்த நிகழ்படத்தில் பாலிவுட் நடிகை கல்கி கோச்லின் மற்றும் வானொலி வர்ணனையாளர் சூகி பாண்டே ஆகியோர் இடம்பெற்றுள்ளனர். இந்தப் பிரச்சாரத்தில் பாதிக்கப்பட்டவரின் வாழ்க்கையின் பல்வேறு பரிமாணங்களைக் காட்டுகிறது. பாலியல் வல்லுறவைத் தூண்டும் பெண்களை குற்றம் சாட்டும் இந்திய மனநிலையை இந்த நிகழ்படம் பகடி செய்கிறது.
# இட்ஸ் யுவர் ஃபால்ட்

## தயாரிப்பு மற்றும் உருவாக்கம்

சூகி பாண்டேவுடன் இணைந்து நிகழ்படத்தில் நடித்தார்.]]
"நான்கு வேடிக்கையான தோழர்களின் குழுவிலிருந்து நீங்கள் எதிர்பார்ப்பது இதில் நடக்காது, அது தான் இந்த நிகழ்படத்தின் மையப்புள்ளி. இதில் எந்த பகுதியும் வேடிக்கையானது அல்ல, எனவே நாங்கள் அதை வேறு வழியில் அணுகினோம். நாங்கள் நிகழ்படத்தினை வெளியிட்ட தருணத்திலிருந்து இப்போது வரை மக்களின் வரவேற்பு எங்களுக்கு ஆச்சரியமாக இருக்கிறது. இந்த நிகழ்ப்டத்தின் கருத்தானது நமக்குத் தெரிந்த ஒவ்வொரு நபருடனும் தொடர்புடையதாக நம்மை உணரவைக்கும் என்று ரோகன் ஜோசி கூறினார்.  
இந்த நிகழ்படத்தின் இணைந்து நடித்த சூகி பாண்டே, "நாங்கள் நிகழ்படத்தினைப் படமாக்கும்போது அது நிறைய எதிர்வினைகளைப் பெறும் என்று எங்களுக்குத் தெரியும். இது தொடர்பாக நிறைய விவாதங்கள் இருக்கும் என்றும் எதிர்பார்த்தோம். நாம் அனைவரும் நமது சமூகக் குழுக்களில் இந்த விவாதங்களை நடத்தியுள்ளோம், மேலும் பரவலாக நடைபெறும் பாலியல் வல்லுறவு செய்தி அறிக்கைகள் குறித்து அனைவரும் கோபமாகவும் விரக்தியுடனும் இருந்தோம்..இந்த நிகழ்படம் ஆங்கிலம் பேசும், 'கிண்டல்களைப் புரிந்துகொள்ளும்' இளைஞரை மட்டுமே சென்றடையும், ஆனால் குறைந்தபட்சம் எங்களது கருத்துக்களை மக்களிடையே சென்று சேர்க்க விரும்பினோம். எங்களது படைப்பு கடலில் ஒரு துளியாகவே இருக்கும், அந்த ஒரு துளியில் பங்களித்தனை எண்ணி மகிழ்ச்சி அடைகிறேன்." என்று கூறினார்.  
ஆரம்பத்தில், தனது பணியின் காரணமாக கல்கி இந்த நிகழ்படப் பணியில் ஈடுபடத் தயங்கினார் ஆனால் "நிகழ்பட கருத்தை அனுப்பியபோது, நான் என் மனதை மாற்றிக்கொண்டேன்." என்று கூறுகிறார்,மக்கள் கிண்டல்களைப் புரிந்து கொள்வார்களோ என்று கவலைப்பட்டோம். இது ஒரு முக்கியமான விடயம் மற்றும் அது தீவிளைவை ஏற்படுத்தக்கூடும் என்று நாங்கள் கவலைப்பட்டோம், ”இதன் நோக்கம் யாரையும் புண்படுத்துவது அல்ல. "நகைச்சுவை ஒரு தீவிரமான விஷயத்தை கையாள ஒரு அருமையான வழியாகும்.
# இட்ஸ் யுவர் ஃபால்ட்

## வரவேற்பு

இந்த நிகழ்படம் செப்டம்பர் 19 அன்று வெளியிடப்பட்டது யூடியூப்பில் 4,713,620 க்கும் மேற்பட்ட பார்வைகளைப் பெற்றது. இந்த நிகழ்படம் பரவலாக அனைத்து சமூக வலைத்தளங்களிலும் பம்மலாகியது.  
*தி ஹிந்து* நிகழ்படத்தினை பின்வருமாரு மதிப்பாய்வு செய்தது, "நிகழ்படத்தின் மையக் கருத்து மற்றும் பொதுமக்களின் நுட்பமான உணர்வுகளைக் கருத்தில் கொண்டு வரும் இந்த முயற்சி பாராட்டத்தக்கது. ஆணாதிக்கம் அல்லது வன்கலவி போன்ற ஒரு பிரச்சினையை எடுத்து நையாண்டி மூலம் உங்கள் செய்தியை கொன்டு சேர்ப்பது என்பது மிகவும் கடினமாக இருந்திருக்க வேண்டும். ஏஐபி குழு தங்களது இந்த முயற்சியில் பெரும்பானமையான வெற்றியினைப் பெற்றுள்ளது.
# வார்ப்புரு:பண்டைய எகிப்திய பார்வோன்கள்

}  
| abbr2 =ஆதிகாலம்
| sect2 = வரலாற்றுக்கு முந்தைய காலம் முதல் முதலாம் இடைநிலைக் காலம் வரை
| list2 =  
| abbr3 = middle
| sect3 = மத்தியகால இராச்சியம் மற்றும் இரண்டாம் இடைநிலைக் காலம்
| list3 =  
| abbr4 = new
| sect4 = புது இராச்சியம் மற்றும் மூன்றாம் இடைநிலைக் காலம்
| list4 =  
| abbr5 = late
| sect5 = பிந்தைய காலம் மற்றும் கிரேக்க எலனியக் காலம்
| list5 =  
| below = பாரோக்களின் பட்டியல்
}}<noinclude>  
</noinclude>
# ஜள்காவ் வன்கலவி வழக்கு

**ஜள்காவ் வன்கலவி வழக்கு** (Jalgaon rape case) மனித கடத்தல், கற்பழிப்பு மற்றும் பாலியல் அடிமைத்தனம் ஆகியனவற்றை உள்ளடக்கிய ஒரு வழக்கினைக் குறிப்பதாகும், இது இந்தியாவின் மகாராஷ்டிராவின் ஜள்காவ்னில் நடந்தது. இது ஜூலை 1994 இல் பரவலான கவனத்தினைப் பெற்றது. பெண்கள், பள்ளிக்குச் செல்லும் சிறார்களில் பலர், வணிகர்கள், தொழில் வல்லுநர்கள், அரசியல்வாதிகள் மற்றும் குற்றவாளிகளால் பாலியல் வன்கலவிக்காக ஏமாற்றப்பட்டனர், போதைப்பொருள் செலுத்தியும் மற்றும் சில சமயங்களில் சித்திரவதையும் செய்யப்பட்டனர். இந்தச் செயல் 300 முதல் 500 பெண்களை உள்ளடக்கியதாகவும் 5 முதல் 12 வருடங்களாக நடைபெற்றதாகவும் கூறப்படுகிறது. சிறுமிகளை வன்கலவி செய்த பலர் பரவலாக நகரத்தின் செல்வாக்குள்ள நபர்களாக இருந்தனர்.  
ஜள்காவில் பெண்கள் துன்புறுத்தப்படுவது பல ஆண்டுகளாக தொடர்ந்து நடந்து வந்தது. ஆண்கள் , பெண்களுக்கான கல்லூரி வளாகங்கள், அழகு நிலையங்கள், பனிக்கூழ் மண்டபம், மருத்துவமனைகள் மற்றும் பேருந்து முனையங்கள் போன்ற இடங்களில் ஒற்றர்கள் மூலம் அங்குள்ள பெண்களை நோட்டமிடுவார்கள் . பாலியல் வன்கொடுமை மற்றும் புகைப்படம் எடுப்பதற்கு முன்பு தாங்கள் அமைதியாக இருந்ததாக பாதிக்கப்பட்ட சிலர் கூறினர். அவர்கள் அந்தப் புகைப்படங்களை வைத்து, அவர்களை அச்சுறுத்துறுத்தல் செய்வார்கள்.
# ஜள்காவ் வன்கலவி வழக்கு

## காவல் துறை விசாரணை

இருப்பினும், 1993 இல், ஒரு சில பெண்கள் இறுதியாக ஒரு காவல் துறையினரிடம் புகார் செய்தனர். பின்னர் மாவட்ட காவல்துறை கண்காணிப்பாளர் தீபக் ஜாக் விசாரணையைத் தொடங்கினார், விரைவில் பல புகார்கள் வரத் தொடங்கின.  
இந்த வழக்குகள் குறித்து விரிவான விசாரணை நடத்தக் கோரி மாநிலத்தின் பல்வேறு பகுதிகளில் பெண்கள் அமைப்புகள் ஆர்ப்பாட்டங்களை நடத்தின. இந்திய தேசிய காங்கிரசுக் கட்சியைச் சேர்ந்த ஜள்காவ் நகராட்சி குழு (ஜேஎம்சி) உறுப்பினர்களான பண்டிட் சப்கலே மற்றும் ராஜு தத்வி ஆகியோரின் தொடர்பு பற்றிய வதந்திகளால், மாநில சட்டசபையிலும் இந்த விவகாரம் பரபரப்பாக விவாதிக்கப்பட்டது.  
அதனைத் தொடர்ந்து, ஜள்காவில் ஒரு சிறப்பு புலனாய்வுக் குழு உருவாக்கப்பட்டது. அரவிந்த் இனாம்தார், மீரா போர்வாங்கர் மற்றும் தீபக் ஜாக் தலைமையில், இந்த வழக்கின் விசாரணை நடைபெற்றது. அதைத் தொடர்ந்து, குற்றப்பத்திரிகை தாக்கல் செய்யப்பட்டு, விசாரணை நடத்த புனேவில் குற்றவியல் நீதிபதி மிருதுளா பட்கரின் தலைமையில் சிறப்பு நீதிமன்றம் அமைக்கப்பட்டது. ஆதாரங்களை பதிவு செய்வது 1995 இல் தொடங்கியது.  
12 பாலியல் வன்கலவிகள் உட்பட சுமார் 20 பாலியல் சுரண்டல் வழக்குகள் ஜள்கான் மற்றும் அண்டை நாடான புசாவலில் வழக்குகள் பதிவு செய்யப்பட்டன. பாதிக்கப்பட்டவர்களில் சிலர் 12 வயதுடையவர்கள், அனைவரும் ஏழைக் குடும்பங்களைச் சேர்ந்தவர்களாக இருந்தனர்.
# ஜள்காவ் வன்கலவி வழக்கு

## குற்றம் சாட்டப்பட்டவர்கள்

குற்றம் சாட்டப்பட்டவர்களில் முக்கியமானவர்கள் இரண்டு சிவசேனா தலைவர்கள் மற்றும் ஜள்காவின் நகராட்சி மன்ற உறுப்பினர்கள், ஒரு மருத்துவர், ஒரு வழக்கறிஞர், ஒரு வானொலி ஒலிபரப்பு நிலைய ஊழியர் மற்றும் ஒரு விடுதி உரிமையாளர் ஆகியோர் ஆவர். முக்கிய உள்ளூர் காங்கிரசு தலைவர் சுரேஷ் ஜெயின் (சுரேஷ்தாடா) சம்பந்தப்பட்டவர் என்று ஊடகங்களில் குறிப்பிடப்பட்டிருந்தாலும், அவர் அதனை மறுத்து வந்தார்.
# ஜள்காவ் வன்கலவி வழக்கு

## நீதிமன்ற வழக்கு

மீரா போர்வாங்கர், பின்னர் மும்பையில் இணை ஆணையராக (குற்றம்) ஆனார்: குற்றங்கள் தாமதமாக அறிவிக்கப்பட்டதுதான் முக்கிய பிரச்சனையாகப் பார்க்கப்பட்டது. முதல் தகவல் அறிக்கை பதிவு செய்யப்பட்ட ஒரு வருட காலம் ஆனது. அதனால் இந்த வழக்கில் மருத்துவ ஆதாரம் இல்லாமல் போனது. குற்றப்பத்திரிகை தாக்கல் செய்யும் போது கூட, வழக்குகள் பலவீனமானவை என்று எங்களுக்குத் தெரியும், ஆனால் நாங்கள் அதை மனசாட்சிப்படி நீதிமன்றத்திற்கு எடுத்துச் சென்றோம் என்று அவர் கூறினார்.
# உமா சக்ரவர்த்தி

**உமா சக்கரவர்த்தி** (*Uma Chakravarti*;பிறப்பு 20 ஆகத்து 1941) ஓர் இந்திய வரலாற்றாசிரியரும் திரைப்படத் தயாரிப்பாளரும் ஆவார். 1980களில் தொடங்கி, இந்திய வரலாற்றில் பாலினம், சாதி, வர்க்கம் தொடர்பான பிரச்சினைகளை முன்னிலைப்படுத்தி உமா சக்கரவர்த்தி விரிவாக எழுதினார். இருடைய வாழ்க்கையின் போது ஏழு புத்தகங்களை வெளியிட்டார். இவருடைய வேலை அமைப்பு பெரும்பாலும் பௌத்தத்தின் வரலாற்றிலும், பண்டைய மற்றும் 19 ஆம் நூற்றாண்டு இந்தியாவின் வரலாற்றிலும் கவனம் செலுத்தியது.  
கேரளாவின் பாலகாட்டில் ஒரு அரசுப் பணி அதிகாரிக்குப் பிறந்த இவர், தில்லி மற்றும் பெங்களூரில் பள்ளிக்குச் சென்றார். இவர் பனாரசு இந்து பல்கலைக்கழகத்தில் தனது முதுகலை பட்டப்படிப்பை முடித்து, கற்பிக்கும் முயற்சியில் இறங்கினார். 1966 முதல் 1998 வரை கற்பித்த தில்லி பல்கலைக்கழகத்தின் மிராண்டா கல்லூரியில் கல்வியாளராக ஒரு தொழிலை நிறுவினார். 1987 இல் தனது முனைவர் பட்ட ஆய்வின் ஒரு பகுதியாக இவர் 'ஆரம்பகால புத்த மதத்தின் சமூக பரிமாணங்கள்' என்ற தனது முதல் புத்தகத்தை வெளியிட்டார்.  
இவரது அடுத்தடுத்த எழுத்துக்கள், மிகவும் வெற்றிகரமான "வரலாற்றை மீண்டும் எழுதுதல்: பண்டித ராமபாயின் வாழ்க்கை மற்றும் காலங்கள்" (Rewriting History: The Life and Times of Pandita Ramabai) (1998) மற்றும் ஒரு பெண்ணிய கண் மூலம் சாதியும் பாலினமும் (Gendering Caste through a Feminist Lens) (2002)ஆகிய இரண்டும் பார்வையாளர்களிடமும் சக கல்வியாளர்களிடமும் நல்ல வரவேற்பைப் பெற்றது.  
துணைக்கண்டத்தில் பெண்களின் வரலாறு பற்றியும், பெண்ணிய வரலாற்றை பற்றியும் எழுதும் முன்னணி அறிஞரான இவர் இந்தியாவில் பெண்கள் இயக்கத்தின் நிறுவனத் தாய் என்று அழைக்கப்படுகிறார். பெண்ணிய பிரச்சினைகளில் ஈடுபடுவதைத் தவிர, இவர் ஒரு ஜனநாயக உரிமை ஆர்வலராகவும் பணியாற்றியுள்ளார். குசராத்துக்கான நீதி தொடர்பான சர்வதேச தீர்ப்பாயம் உட்பட பல உண்மை கண்டறியும் குழுக்களில் பங்கேற்றார். பெண்களின் உரிமைகள் மற்றும் மனித உரிமைகள் தொடர்பான சமகால பிரச்சினைகள் குறித்து இவர் செய்தித்தாள் பத்திகளை எழுதுகிறார்.
# உமா சக்ரவர்த்தி

## ஆரம்ப கால வாழ்க்கை

உமா சக்கரவர்த்தி 20 ஆகத்து 1941 அன்று தில்லியில் பிறந்தார். இவரது தந்தை ஒரு அரசு ஊழியர். கேரளாவில் பால்காட்டைச் சேர்ந்த உமா தில்லி பொதுப்பள்ளியிலும், பின்னர் , பெங்களூரு மவுண்ட் கார்மல் கல்லூரியிலும் படித்தார் . பின்னர், பெங்களூரு சட்டக் கல்லூரியில் சட்டம் பயின்றார், அதே நேரத்தில் பனாரசு இந்து பல்கலைக்கழகத்தில் வரலாற்றில் முதுகலைப் பட்டம் பெற்றார்.
# உமா சக்ரவர்த்தி

## சொந்த வாழ்க்கை

உமா சமூகவியலாளர் ஆனந்த் சக்கரவர்த்தி என்பவரை மணந்தார். இவர்களுக்கு உபாலி என்ற மகளும் சித்தார்த்தா என்ற மகனும் உள்ளனர். இவர் தனது கணவர் மற்றும் மகளுடன் தில்லியில் வசிக்கிறார்.
# கோடங்கி

**கோடங்கி** (*Kodangi*) என்பது ஒரு தாள தோற் இசைக்கருவியாகும். இது தமிழர் நாட்டுப்புற இசையிலும், சமயர் சார்ந்த நிகழ்சிகளிலும் பயன்படுத்தப்படுகின்றது. இந்த கோடங்கி இசைக்கருவியை அடித்தபடி பாடுவதே கோடங்கிப் பாட்டு. இது பேச்ச மொழியில் *கோடாங்கிப் பாட்டு* என்று அழைக்கப்படுகிறது. இதை இசைப்பவரும் *கோடாங்கி* என்றே அழைக்கப்படுகிறார். பேய் ஓட்டுதல் போன்றவை செய்யப்படுகின்றன. கோடங்கியை அடித்தபடி அருள் சோல்லும் கோடங்கியின் உடலில் தெய்வம் இறங்கி அவர் வழியாக அருள் வாக்கு சொல்வதாக நம்பிக்கை உள்ளது.
# கோடங்கி

## சாமக்கோடாங்கி

இரவில் வீட்டு வாசலுக்கு வந்து குறி சொல்லும் குடுகுடுப்பைக்காரர்கள் கோடாங்கிகலில் ஒரு பிரிவாக சொல்லப்படுகிறது. இந்த சாமக் கோடாங்கிகள் கையில் உள்ள குடுகுடுப்பை கருவி சிறியதாகவும் ஒற்றைக் கையில் ஆட்டி இசைப்பதாவும் இருக்கும்.
# சயீதா பானு

**சயீதா பானு** (பிறப்பு) 1920 லக்னோவைப் பிறப்பிடமாகக் கொண்ட இந்தியாவின் முதல் (முஸ்லிம்) பெண் வானொலி அறிவிப்பாளர். வானொலியில் நீண்டகாலமாக அறிவிப்பாளராக பணியாற்றியுள்ளார்.
# சயீதா பானு

## வாழ்க்கைச் சுருக்கம்

1920 லக்னோவில் பிறந்த சயீதா பானு, தன்னுடைய 17 வயதில் அப்பாஸ் ரஸா என்ற லக்னோ நீதிமன்ற நீதிபதிக்கு மணமுடித்து வைக்கப்பட்டார். திருமணத்தின் மூலம் அவருக்கு இரு குழந்தைகளும் பிறந்து, 1947ம் ஆண்டு அவர்களுக்கு விவாகரத்தான நிலையில், சயீதா குழந்தைகளுடன் டெல்லிக்கு குடிப்பெயர்ந்தார். .
# சயீதா பானு

## வானொலி செய்தி வாசிப்பாளர்

முன்னதாக லக்னோவில் ஒரு தனியார் வானொலி நிலையத்தில் உருது செய்தி வாசிப்பாளராக இருந்த அனுபவத்தைக்கொண்டு, டெல்லி, அனைத்திந்திய வானொலி நிலையத்திற்கு பணிக்கான மனுவை எழுதியிருந்தார். பதில் வராத நிலையில் இந்திய அரசியலமைப்புச்சட்டத்தை அமைக்க துணையாக இருந்த அரசியல் ஆளுமையுமான விஜயலட்சுமி பண்டிட் அவர்களுக்கு நேரடியாக மனு அனுப்பி தமக்கு பணி நியமனம் கேட்டிருந்தார். நாடு சுதந்திரம் அடைவதற்க்கு சரியாக இரண்டு நாட்கள் முன்னதாக 13-8-1947 அன்று அவருக்கு உருது செய்தி வாசிப்பு பிரிவில் வேலை கிடைத்தது அனைத்திந்திய வானொலியில் செய்தி ஒளிபரப்பாளராக சேர்ந்தார், உருதுவில் செய்திகளைப் படித்து இந்தியாவின் முதல் தொழில்முறை பெண் செய்தி ஒலிபரப்பாளரானார். நாடு சுதந்திரமடைந்த செய்தியை உருதுவில் அறிவித்தவரும் இவரே., .,  
செய்தி வாசிப்பாளர் என்கிற பொறுப்புடன், மக்களுக்கான பொழுதுபோக்கு நிகழ்ச்சித்தொகுப்பாளர் என்கிற கூடுதல் பொறுப்பும் சயீதா பானுவிற்கு கொடுக்கப்பட்டது. அன்றைய காலத்தில் வானொலி நிலையங்களுக்கு நேரடியாக வந்து கஸல், தும்ரி மற்றும் இந்துஸ்தானி இசைப்பாடல்களை பாடுவது வழக்கமாக இருந்தது, இதனை முதன்முதலில் ஏற்பாடு செய்தவரும் சயீதா பானு அவர்களே ஆவார்.
# சயீதா பானு

## மறுமணம்

சயீதா பானு, வழக்குறைஞர் நூருத்தீன் அஹமது என்பவரை இரண்டாவதாக திருமணம் செய்து கொண்டார், நூருத்தீன் அஹமது அவர்கள் மூன்று முறை டெல்லியின் மேயராக இருந்து பணி ஓய்வு பெற்றார் என்பது குறிப்பிடத்தக்கது.
# சுஜாதா மொஹாபத்ரா

**சுஜாதா மொஹாபத்ரா** (Sujatha Mohabatra) 27 ஜூன் 1968 ல் பிறந்தார். இவர் ஒரு இந்திய பாரம்பரிய நடனம் மற்றும் ஒடிசி நடன ஆசிரியர் ஆவார்.
# சுஜாதா மொஹாபத்ரா

## ஆரம்பகால வாழ்க்கை மற்றும் பின்னணி

சுஜாதா மொஹாபத்ரா 1968 ஆம் ஆண்டில் பாலசோரில் பிறந்தார். அவர் சிறு வயதிலேயே குரு சுதாகர் சாஹுவிடம் ஒடிசி கற்றுக்கொள்ளத் தொடங்கினார்.
c
புவனேஸ்வரில் உள்ள ஒடிசி ஆராய்ச்சி மையத்தில் பத்ம விபூசன் குரு கேளுசரண் மொஹாபத்ரா என்பவரின் கீழ் தனது பயிற்சியைத் தொடங்கினார். குருவின் மகன் கேளுச்சரன் மொஹாபத்ரா ரதிகாந்த் மொஹாபத்ரா என்பவரைத் திருமணம் செய்து கொண்டார்.
மறைந்த பத்ம விபூஷன் குரு கேளுச்சரன் மொஹபத்ராவின் வழிகாட்டுதலின் கீழ் சுஜாதா மொஹபத்ரா இருபது ஆண்டுகள் கழித்தார். சுதந்திர இந்தியாவில் ஒடிசியின் மறுமலர்ச்சியில் குரு கேளுச்சரன் குறிப்பிடத்தக்க பங்கைக் கொண்டிருந்தார் மற்றும் ஒடிசா மாநிலத்திலிருந்து முதல் பத்ம விபூஷண்விருது பெற்றவர் ஆவார்.சுஜாதா மொஹபத்ரா ஒரு கைவினைஞர்களின் குடும்பத்தில் பிறந்தவர் ஆவார். இவரது கிராமமான பூரி மாவட்டத்தில் உள்ள ரகுராஜ்பூர் கிராமம் இப்போது ஒரு பாரம்பரிய கிராமமாக உள்ளது. அவரது முகபாவங்கள் மற்றும் திறமையான பார்வையாளர்களின் கட்டுப்பாடு, அவரது பிந்தைய ஆண்டுகளில் கூட, உலகளவில் அங்கீகரிக்கப்பட்டது.
# சுஜாதா மொஹாபத்ரா

## தொழில்

சுஜாதா மொஹாபத்ரா ஒடிசா முழுவதும் நடந்த நிகழ்ச்சிகளில் சாஹுவின் நடனக் குழுவுடன் சேர்ந்து ஒடிசி பாரம்பரிய மற்றும் நாட்டுப்புற நடனத்தை ஆடத் தொடங்கினார். கேளுசரண் மொஹபத்ராவின் பயிற்சியின் கீழ், அவரது நடன பாணி உருவானது. மேலும், அவர் அந்த தலைமுறையின் தலைசிறந்த ஒடிசி நடனக் கலைஞர்களில் ஒருவராக ஆனார். சுஜாதா மொஹாபத்ரா இந்தியாவிலும், மற்ற நாடுகளிலும், அவரது மாமனாரால் நிறுவப்பட்ட ஸர்ஜன் நடனக் குழுவின் தனி உறுப்பினராகவும் முன்னணி உறுப்பினராகவும் திகழ்ந்தார்..சுஜாதா மொஹாபத்ரா ஒடிசி நடனம் கற்பிப்பதில் தீவிரமாக ஈடுபட்டுள்ளார். அவர் ஸர்ஜனின் (ஒடிசி நிருத்யபாசா) முதல்வர் ஆவார்.  
எம்ஜிரு கேளுசரண் மொஹபத்ராவால் நிறுவப்பட்ட ஒரு முதன்மையான ஒடிசி நடன நிறுவனம் ஆகும். இவர் உத்கல் பல்கலைக்கழகத்தில் ஒரிய இலக்கியத்தில் முதுகலைப் பட்டம் பெற்றுள்ளார். மேலும், புவனேஸ்வரின் ஒடிசி ஆராய்ச்சி மையத்தில் ஆராய்ச்சிப் பணிகளைச் செய்துள்ளார். ஜூலை 2011 இல், இவர் தனது சொந்த ஊரான பாலசோரில் குரு கீர்த்தி ஸ்ர்ஜன் என்ற ஒடிசி நிறுவனத்தைத் தொடங்கினார்.
பகவான் கிருஷ்ணரின் கதைகள் மற்றும் நாட்டுப்புறக் கதைகள் ஒடிஸியில் அவருக்கு மிகவும் பாராட்டுக்களைப் பெற்றுக் கொடுத்தன. புகழ்பெற்ற சமஸ்கிருதக் கவிஞர் ஜெயதேவா மற்றும் அவரது பன்னிரண்டாம் நூற்றாண்டைச் சேர்ந்த கீதா கோவிந்தாவின் தலைசிறந்த படைப்பு அவரது தயாரிப்புகளில் குறிப்பிடத்தக்க தாக்கத்தை ஏற்படுத்தியுள்ளன. உடல் அசைவுகள், மென்மையான கை சைகைகள் மற்றும் ஒரு பாத்திரத்தில் அவரின் முழு ஈடுபாடு ஆகியவை சுஜாதா மொஹபத்ரா நிகழ்ச்சிகளில் சிறப்பம்சங்கள் ஆகும்.
# சுஜாதா மொஹாபத்ரா

## தொழில்

### விருதுகள்

இவர் நிர்தயா சூடாமணி,கிருஷ்ண கிருஷ்ணா சபா, சென்னை, 2014 மகரி விருது,பங்கஜ் சரண் ஒடிசி ஆராய்ச்சி அறக்கட்டளை இரண்டாவது சஞ்சுக்தா பனிகிராஹி விருது, ஆதித்யா பிர்லா கலா கிரண் விருது, மும்பைராசா அறக்கட்டளை விருது, டெல்லி இந்தியாவின் நம்பிக்கை, 2001
நிருத்யா ராகினி, பூரி, 2002 பைசாகி விருது பிராண நாட்டா சம்மன் அபி நந்திகா, பூரி, 2004 பீமேஸ்வர் பிரதிகா சம்மான், 2004ராசா புருஸ்கர், 2008ஆகிய விருதுகளைப் பெற்றுள்ளார்.
# டமாரம்

முன அமைந்த நகரா மண்டபத்தில் நாள்தோறும் காலை மற்றும் மாலை வேளைகளில் 4.30 முதல் 5.00 வரை டமாரம் ஒலிக்கப்படும்]]  
**டமாரம்** (*Damaram*) என்பது ஒரு தாள தோற் இசைக்கருவியாகும். இது தமிழ்நாட்டின் பாரம்பரிய இசைக் கருவி ஆகும். இதன் பயன்பாடு தற்போது தமிழ்நாட்டில் மிகவும் அருகி மறைந்துவிடும் நிலையில் உள்ளது. தொலைவில் உள்ளவருக்கும் இந்த இசைக்கருவியன் ஓசை கேட்கும் என்பதால் இதற்கு டமாரம் என்று பெயர் வந்ததாக கூறப்படுகிறது. இதற்கு நந்தி வாத்தியம் என்ற பெயரும் உண்டு. இடது பக்கம் வாசிக்கின்ற குச்சி *கிண்ணாரம்* என்றும், வலது பக்கம் வாசிக்கின்ற குச்சி *கும்காரம்* என்றும் அழைக்கப்படுகிறது.  
- டமாரம் இசைக்கருவியானது புனித தோமையார் மலைப் பகுதியில் உள்ள ஆவுடைநாயகி உடனுறை நந்தீசுவரர் கோயிலி்ல் சிறப்பு நாட்களிலும், மார்கழி மாதம் முழுவதும் காலை நேரங்களில் இசைக்கப்பட்டு வருகிறது.
- திருபெரும்புதூர் வரதராஜ பெருமாள் கோவிலில் விழாக்களின்போது இசைக்கப்படுகிறது.
# டமாரம்

## இதனையும் காண்க

- முரசு
# பாவனா சோமயா

**பாவனா சோமயா** (*Bhawana Somaaya*) ஓர் இந்திய திரைப்பட பத்திரிகையாளரும், விமர்சகரும், எழுத்தாளரும், வரலாற்றாசிரியரும் ஆவார். 2017ஆம் ஆண்டு இந்தியக் குடியரசுத் தலைவர் பிரணப் முகர்ஜி அவர்களால் இவருக்கு பத்மசிறீ விருது வழங்கப்பட்டது. 1978இல் திரைப்பட நிருபராக தனது வாழ்க்கையைத் தொடங்கிய இவர், 1980கள் மற்றும் 1990களில் பல திரைப்பட பத்திரிகைகளுடன் வேலைக்குச் சென்றார். இறுதியில், இவர் 2000 முதல் 2007 வரை *ஸ்கிரீன்* என்ற முன்னணி திரைப்பட இதழின் ஆசிரியராக இருந்தார். *சலாம் பாலிவுட்* (2000), *தி ஸ்டோரி சோ ஃபார்* (2003) மற்றும் இவரது முத்தொகுப்பு, *அமிதாப் பச்சன் - தி லெஜண்ட்* (1999), *அமிதாப் பச்சன்* (2009) மற்றும் *அமிதாப் லெக்சிகன்* (2011), *பச்சனாலியா - தி ஃபிலிம்ஸ் அண்ட் மெமோராபிலியா* உட்பட இந்தித் திரைப்படத்தின் வரலாறு மற்றும் பாலிவுட் நட்சத்திரங்களின் வாழ்க்கை வரலாறு பற்றி 13க்கும் மேற்பட்ட புத்தகங்களை எழுதியுள்ளார் .
# பாவனா சோமயா

## ஆரம்ப வாழ்க்கையும் பின்னணியும்

பாவனா மும்பையில் தனது பெற்றோருக்கு எட்டு உடன்பிறப்புகளில் இளைய குழந்தையாக பிறந்து வளர்ந்தார்.பின்னர், மும்பையில் உள்ள சியோனில் உள்ள *மை லேடி ஆஃப் குட் கவுன்சில்* உயர்நிலைப் பள்ளியில் தனது பள்ளிப்படிப்பை முடித்தார். பின்னர், அந்தேரி மேற்கில் உள்ள வல்லப சங்கீதாலயா நாட்டியப்பள்ளியில் பரதநாட்டியத்திலும் பயிற்சி பெற்றார்.  
தனது பள்ளிப்படிப்புக்குப் பிறகு, உளவியலில் பட்டம் பெற்றார். மும்பை, மும்பை பல்கலைக்கழகத்தின் அரசு சட்டக் கல்லூரியில் சட்டப் (குற்றவியல்) பட்டம் பெற்றார். இவர் மும்பை கேசி கல்லூரியில் ஊடகவியல் பற்றியும் படித்தார்.
# பாவனா சோமயா

## தொழில்

வர்த்தக பத்திரிகையான *பிளாக்பஸ்டர்*, 2012 வெளியீட்டு விழாவில்.]]
பாவனா சோமயா 1978இல் திரைப்பட பத்திரிகையாளராகவும் ஒரு கட்டுரையாளராகவும் தனது வாழ்க்கையைத் தொடங்கினார். பின்னர், திரைப்பட வார இதழான *பிரீ பிரஸ் ஜர்னலால்* வெளியிடப்பட்ட "சாதாரணமாக பேசுவது" என்ற கட்டுரையை எழுதினார். *சூப்பர்* என்ற பத்திரிக்கையில் (1980-1981) பணிபுரிந்த பிறகு , இந்தியா புக் ஹவுஸால் வெளியிடப்பட்ட *மூவி* என்ற இதழில் உதவி ஆசிரியராக சேர்ந்து 1985இல் இணை ஆசிரியரானார், 1988 வரை இங்கு பணியாற்றினார். 1989ஆம் ஆண்டில், சித்ரலேகா குழுமத்தின் திரைப்பட இதழான 'ஜி' (*G) இன்* ஆசிரியரானார். இதைத் தொடர்ந்து 2000ஆம் ஆண்டு முதல் 2007ஆம் ஆண்டு வரையிலான புகழ்பெற்ற திரைப்பட வார இதழான 'ஸ்கீரின்' பத்திரிக்கையில் ஆசிரியராக இவர் பணியாற்றினார்.  
இதற்கிடையில், இவர் நடிகை சபனா ஆசுமிமிக்கு காம்யாப் (1984), பாவனா (1984), ஆஜ் கா எம்.எல்.ஏ. ராம் அவ்தார் (1984) மற்றும் மெயின் ஆசாத் ஹூன் (1989) போன்றத் திரைப்படங்களில் ஆடை வடிவமைப்பாளராகவும் பணியாற்றியுள்ளார்.
என்ற தொலைக்காட்சித் தொடரை, விளம்பரப்படுத்த 92.7 பிக் எப் எம் பண்பலை வானொலி நிலையத்தில் அமீர்கானுடன் பாவனா சோமயா.]]
2008 இல், தொலைக்காட்சி தயாரிப்பு நிறுவனமான சுவஸ்திக் பிக்சர்ஸில் சேர்ந்து அம்பர் தாரா என்ற ஒரு நாடகத் தொடரின் ஊடக ஆலோசகராக தொலைக்காட்சிக்கு மாறினார். மே 2012 இல், ரிலையன்ஸ் மீடியாவின் பண்பலை வானொலி நிலையமான பிக் வானொலி (BIG FM 92.7) என்ற பண்பலை வானொலியில் வார இறுதி நாளான வெள்ளிக்கிழமையன்று திரைப்பட விமர்சகராக இவர் தனது விமர்சனத்தை ஒளிபரப்பத் தொடங்கினார். 2012இல், இவர் புதிதாக தொடங்கப்பட்ட திரைப்பட வர்த்தக இதழான *பிளாக்பஸ்டரில் சேர்ந்தார்.*
# பாலின வில்லை முதலீடு

**பாலின வில்லை முதலீடு** (*Gender lens investing*) பணப் பெருக்கத்துடன் பெண்களை முன்னிறுத்தியும் செய்யப்படும் முதலீட்டு முறையாகும். சிறுமிகளுக்கும் பெண்களுக்கும் பொருளியல் வாய்ப்புகளை உருவாக்குவதும் அவர்களது சமூகநிலை முன்னேற்றத்திற்கு வழிவகுப்பதும் இத்தகைய முதலீடுகளின் குவியமாக அமையும். இச்சொல்லாக்கம் 2009இல் உருவானது. 2010களின் மைய ஆண்டுகளில் இத்தகைய செயற்பாடு ஆண்டுக்காண்டு பரவலானது.  
பாலின வில்லை முதலீட்டில் மகளிருக்கு உரிமையான வணிக நிறுவனங்களும் பெண்களைப் பெரும்பாலும் பணிக்கமர்த்தும் வணிக நிறுவனங்களும் தங்கள் பொருட்களாலும் சேவைகளாலும் பெண்களின் வாழ்க்கைத் தரத்தை மேம்படுத்தும் வணிக நிறுவனங்களும் அடங்கும். இச்செயற்பாடு குறித்து ஐக்கிய அமெரிக்க அறக்கட்டளையின் சாரா காப்லானும் சாக்கி வான்டர்பர்கும் "உலகெங்கும் பெண்கள் துவங்கும் அல்லது விரிவுபடுத்தும் வணிக முயற்சிகளின் ஒட்டுமொத்த முதலீட்டுத் துண்டு (அவர்களுக்குத் தேவையான முதலீட்டிற்கும் கிடைக்க வாய்ப்புள்ள முதலீட்டிற்குமான இடைவெளி) $320 பில்லியன்; இது முதலீடு செய்பவர்களுக்கு மிகப் பெரும் வாய்ப்பு" என குறிப்பிட்டுள்ளனர்.
# பாலின வில்லை முதலீடு

## வரலாறு

2005இல் பிரான்சிய நிதி மேலாண்மை நிறுவனமான கான்செய்ல் ப்ளுசு கெஸ்தியோன் பெண்கள் உரிமையாளர்களாக உள்ள அல்லது பெண்கள் தலைமை ஏற்கும் வணிகங்களில் முதலீடு செய்யும் நோக்கோடு உருவாக்கிய *வெலாய்ர் பெமினீன்* (Valeurs Feminines) என்ற வைப்புநிதியே முதன்முதலாக இத்தகைய முன்னெடுப்பிற்கான காட்டாக உள்ளது.  
2017இல் ஆத்திரேலிய தேசிய வங்கி AUD$500 மில்லியன் மதிப்புள்ள பாலினச் சமநிலை கடன் பத்திரங்களை வெளியிட்டது. ஆத்திரேலிய அரசின் பணியிட பாலினச் சமநிலை முகமையிடம் சான்றிதழ் பெற்ற வணிக நிறுவனங்களில் முதலீடு செய்ய இந்தக் கடன் பத்திரங்கள் பயன்படுத்தப்படும்.
# பாலின வில்லை முதலீடு

## மேல்வருவாய்

சமூகத்தில் குறிப்பிடத்தக்க மாற்றங்களை நோக்காக கொண்டு செய்யப்படும் மற்ற முதலீடுகளைப் போலவே பாலின வில்லை முதலீட்டிற்கும் பெருமளவில் அன்னிய நேரடி முதலீடு பெறுவது கடினமாகவே உள்ளது. இதனால் தொகுமுதலீடுகள் பெரும்பாலும் பல சிறிய அளவிலான முயற்சிகளையே முன்னெடுக்கின்றன. மேலும் இத்தகைய முதலீட்டு முன்னெடுப்பில் பாலின சார்பற்ற முன்னெடுப்பை விடக் குறைந்த வருமானத்தையே எதிர்பார்க்கும்படி முதலீட்டாளர்கள் அறிவுறுத்தப்படுகின்றனர். *தி கார்டியன்* இதழின் படி , நுண்கடன் திட்டங்களில் கடனைத் திருப்புவதில் ஆண்களை விடப் பெண்களே கூடுதாக இருக்கின்றனர்.  
ஐக்கிய இராச்சியத்தின் நிதி அமைச்சகம் நடத்திய ஆய்வொன்றில் பெண் தொழில் முனைவோருக்கு ஆதரவளிப்பது மூலம் ஐக்கிய இராச்சியத்தின் மொத்த வருமானத்தைக் கூடுதலாக $250 பில்லியன் அளவிற்கு உயர்த்த இயலும் எனக் கண்டறிந்தனர். பெண்கள் தலைமையேற்கும் நிறுவனங்கள் £1 பில்லியனுக்கும் குறைவான விற்பனையளவையேக் கொண்டுள்ளதாகவும் இந்த ஆய்வறிக்கை குறிப்பிட்டது. எனவே இத்தகைய தொழில் முனைவோருக்கு நிதியாதரவு அளிப்பது இந்த இடைவெளியைக் குறைக்கும்.  
*தி வாசிங்டன் போஸ்ட்டின்* ஜோன் வீய்னர் இத்தகைய முன்னெடுப்புகள் சராசரியை விடக் கூடுதலான வருமானம் தரும் என்பதை ஐயத்துடன் காண்கிறார்: "மற்ற எல்லாவற்றையும் போலவே, 'பாலின வில்லை' முன்னெடுப்பும் சில நேரங்களில் சிறப்பாகவும் சில நேரங்களில் தொய்வாகவும் பலன் தரும்... உங்களுக்கு மனநிறைவளிக்கும் எனில் பாலின வில்லை முதலீட்டில் பங்கெடுங்கள். ஆனால் மிகுந்த வருமானம் தரும் என்று நம்பிக்கை வைக்காதீர்கள்."
# பின் மற்றும் இப்னு (அரபு மொழி)

அரபு மொழியில் பெயரிடல் மரபில், **இபின்** (ibn) மற்றும் **பின்** (Bin) இரண்டையும் "மகன்" என்ற பொருளில் மொழிபெயர்க்கலாம். ஒசாமா பின்லேடன் என்றால் "லாடனின் மகன் ஒசாமா" என்பதாகும். அரபியர்களின் பெயர்கள் மூன்று அல்லது நான்கு தலைமுறை முன்னோர்களின் குறிப்புகளை உள்ளடக்குவது வழக்கம். பெயர்ச் சொல் ஒவ்வொன்றும் *பின்* அல்லது *இபினுடன்* இணைக்கப்பட்டுள்ளது.  
எனவே சில பெயர்கள் *பின்* எனப்பயன்படுத்துகிறது, மற்றவை *இப்னு* என்றும் பயன்படுத்தப்படுகிறது. அரபு மொழியில் **இபின்** மற்றும் *பின்* என்ற சொற்கள் வாக்கியத்தில் இருக்கும் இடத்தைப் பொறுத்து பொருள் மாறுகிறது. இவைகள் ஆரம்பத்தில் இருந்தால், அது alef-ba-nun என எழுதப்படும், அதை இப்னு (ibn) என ஒலிபெயர்க்கப்படும். ஒரு பெயரின் நடுவில் இப்னு தோன்றினால், அலெஃப் என உச்சரிக்கப்படும். இந்த அமைப்பைக் கருத்தில் கொண்டு, மனிதனின் பெயரைச் சுருக்கெழுத்தில் குறிப்பிடும்போது "பின்லேடன்" பயன்படுத்துவது முற்றிலும் துல்லியமானது அல்ல.  
சவுதி அரேபியா போன்ற பழங்குடி பண்பாட்டுடன் வலுவான தொடர்புகள் உள்ள இடங்களில் *பின்* மற்றும் *இபின்* அதிகமாகப் பயன்படுத்தப்படுகிறது. *அபு*' என்றால் "தந்தை" என்று பொருள். இது பெரும்பாலும் புனைப்பெயராக பயன்படுத்தப்படுகிறது. ஒரு மனிதனின் நண்பர்கள் அவரை *அபு* என்று குறிப்பிடலாம். அல்லது அவரது முதல் பிறந்த மகனின் பெயரைக் குறிப்பிடலாம். அல்லது ஒருவருது வலுவை குறிக்க பெயருக்கு முன் அபு இணைக்கலாம். மீசை வைத்திருக்கும் ஒரு பையனை *அபு ஷனாப* அல்லது "மீசையின் தந்தை" என்று அழைக்கலாம். அதேபோல், அபுதாபி என்ற இடப்பெயருக்கு "கெஜல்களின் தந்தை" என்று பொருள்படும், "நிறைய கெஜல்கள் கொண்ட இடம்" என்று பொருள் கொள்ளலாம். (இப்ன் என்ற சொல் இதே போன்ற சொற்றொடர்களில் பயன்படுத்தப்படலாம். ஒரு "இப்ன் ஹலால்" எனில் ஒரு நல்ல பையன், அதே நேரத்தில் "இப்ன் ஹராம்" எனில் கெட்ட பையன்.
# தோலிசைக் கருவிகள்

**தோலிசைக் கருவி** என்பது ஒரு வகையான இசைக் கருவி ஆகும். இது முதன்மையாக ஒரு நீட்டிக்கப்பட்ட சவ்வு மூலம் ஒலியை உருவாக்குகிறது. இசைக் கருவி வகைப்பாடு திட்டத்தில் உள்ள கருவிகளின் நான்கு முக்கியப் பிரிவுகளில் இதுவும் ஒன்றாகும். ஒரு திறப்பின் மீது நீட்டிக்கப்பட்ட தோலை அடிப்பதினால் ஒலி உருவாக்கப்படுகிறது. இந்த கருவிகள் வடிவம், கருவி செய்யப்படும் பொருள், தோல் வகை மற்றும் வாசிப்பு முறைகள் என பல வகைகளில் பிரிக்கப்படுகின்றன. இவை பெரும்பாலும் விலங்குகளின் தோல்களால் ஆன இசைக் கருவிகள் ஆகும்.
# தோலிசைக் கருவிகள்

## அமைப்பு

ஒரு மரம் அல்லது உலோகம் போன்ற வலிமையான பொருளில் இருந்து உருவாக்கப்பட்ட ஒரு உருளை வட்ட வளையம் போல இருக்கும் இந்தக்கருவிகள். இது ஒரு புறம் திறந்திருக்கும் மற்றும் மறுபுறம் ஒரு மரத்தாலான அல்லது உலோக வளையத்தின் மீது ஒரு சவ்வு அல்லது விலங்கு தோலை நீட்டி இறுக்கமாக இணைக்கப்பட்டு இருக்கும்.
# தோலிசைக் கருவிகள்

## வாசிப்பு முறைகள்

இசைக்கருவி வாசிப்பு முறைகள் ஒலி எவ்வாறு உற்பத்தி செய்யப்படுகிறது என்பதன் அடிப்படையில் பிரிக்கிறது:
- ஒரு கை அல்லது பொருளால் தோலை அடிப்பதன் மூலம் (மிகவும் பொதுவான வடிவம்)
- தோலுடன் இணைக்கப்பட்ட முடிச்சு சரத்தை இழுப்பதன் மூலம்
- தோலை கை அல்லது பொருளால் தேய்ப்பதன் மூலம்
- அதிர்வுறும் சவ்வு மூலம் ஒலிகளை மாற்றுவதன் மூலம்
# தோலிசைக் கருவிகள்

## வகைகள்

இந்த கருவிகள் வடிவம், கருவி செய்யப்படும் பொருள், தோல் வகை மற்றும் வாசிப்பு முறைகள் என பல வகைகளில் பிரிக்கப்படுகின்றன. இந்தக் கருவிகளை ஒலி உற்பத்தியின் நீளம் மற்றும் அகலத்தின் அடிப்படையில் சிறிய பிரிவுகளாகப் பிரிக்கலாம்: மேலும் வடிவத்தை கொண்டு எட்டு விதங்களாக இந்த கருவிகளை பிரிக்கலாம்: *உருளை*, *பீப்பாய்*, *இரட்டைக் கூம்பு*, *மணிநேரக் கண்ணாடி*, *கூம்பு*, *கோப்பை*, *உருளை-கூம்பு* மற்றும் *குவளை*.
- உருளைக் கருவிகள் நேராகப், பொதுவாக இரு தலைகளை கொண்டு இருக்கும்.
- கூம்புக் கருவிகள் பக்கவாட்டில் சாய்வாகவும், பொதுவாக ஒரு தலை கொண்டதாகவும் இருக்கும்.
- பீப்பாய்க் கருவிகள் பொதுவாக ஒரு தலை கொண்டு இருக்கும் மற்றும் கீழே திறந்திருக்கும். அவை நடுவில் வீங்கி காணப்படும்.
- மணிநேரக் கண்ணாடிக்கு கருவிகள் மணிநேரக் கண்ணாடி போன்ற வடிவமாகவும் பொதுவாக இரு-தலைகளைக் கொண்டதாகவும் இருக்கும்.
- கோப்பைக் கருவிகள் ஒரு தலை கொண்டு மற்றும் கோப்பை வடிவத்தில் இருக்கும், மேலும் அவை பொதுவாக கீழே திறந்திருக்கும்.
- இரட்டைக் கூம்பு கருவிகள் ஜோடியாக இசைக்கப்படுகிறது. ஒரு பாத்திரம் அல்லது பானை உடல் போன்று, ஒரு தலை கொண்டு இருக்கும்.
- உருளை-கூம்புக் கருவிகள் ஒரு நீளமான உருளையில் தலைப்பகுதியில் கூம்புக் குழி போல் இருக்கும்.
- குவளைக் கருவிகள் ஒரு தலை கொண்டு மற்றும் குவளை வடிவத்தில் இருக்கும், மேலும் அவை பொதுவாக கீழே திறந்திருக்கும்.  
தோலிசைக் கருவிகளில், இந்துக் கோயில் விழாக்களில் உடுக்கை, முரசு, மிருதங்கம், தவில் மற்றும் மத்தளம் ஆகியவை பெரும்பாலும் பயன்படுத்தப்படுகின்றன. பன்னெடுங்காலமாக இருந்து வரும் ஓர் தோலிசைக் கருவி பறை. பிற தோலிசைக் கருவிகள்: செண்டை, இடக்கை, உறுமி மேளம், ஆகுளி, கொடுகொட்டி, கோடங்கி, டமாரம், நகரா, டிஜெம்பே, தமுக்கு, பேரிமத்தளம், தபேலா, டோலக் மற்றும் கஞ்சிரா.
# ஜிசா கொலை வழக்கு

**ஜிசா கொலை வழக்கு** (Jisha murder case) 2016 ஏப்ரல் மாதத்தில் கேரள மாநிலத்தை பரவலாக அதிர்ச்சிக்குள்ளாக்கிய ஒரு வன்கலவி மற்றும் கொலைக் குற்றமாகும், இது மே 2016 அன்று கேரள சட்டமன்ற தேர்தலின் போது மிகவும் பரவலாக அறியப்பட்ட குற்றமாக மாறியது.
# ஜிசா கொலை வழக்கு

## சம்பவத்தின் பின்னணி

எர்ணாகுளத்தில் உள்ள அரசு சட்டக் கல்லூரியில் 29 வயதான சட்ட மாணவி ஜிசா , எர்ணாகுளத்தில் பெரும்பாவூரில் உள்ள கால்வாய் அருகே உள்ள அவரது வீட்டில் 28 ஏப்ரல் 2016 அன்று கொலை செய்யப்பட்டார். 28 ஏப்ரல் 8.30 அன்று அவரது வீட்டில் இறந்து கிடந்ததை அவரது தாயார் ராஜேஸ்வரி கண்டார். ஜிசா ஒரு இந்து மதத்தைச் சேர்ந்தவர் ஆவார் . அவர் தனது தாயுடன் வசித்து வந்தார், அவர்து தாயார் தொழிலாளியாக வேலை பார்த்து வந்துள்ளார். குடும்பத்திலிருந்து பிரிந்த அவரது தந்தை பப்பு, தனியாக வாழ்ந்து வந்தார், 9 நவம்பர் 2017 அன்று இயற்கை மரணமடைந்தார். இவரது தாய் அதிர்ச்சிக்குள்ளானதாலும் மற்றும் அக்கம்பக்கத்தினர் அல்லது உறவினர்களுடனான சுமூகமான உறவுகள் இல்லாததால், விசாரணையின் ஆரம்ப கட்டங்களில் காவல் துறையினர் குழப்பமடைந்தனர். இது மற்ற காரணிகளுடன் ஆரம்பத்தில் வழக்கின் முன்னேற்றத்தை பாதித்தது..
# ஜிசா கொலை வழக்கு

## கொலை

அவரது உடல் சிதைக்கப்பட்டு இருந்ததனையும் வெட்டுக்காயங்கள் இருந்ததினையும் காவல் துறையினர் கண்டுபிடித்தனர்.வன்முறை, துன்புறுத்தல் மற்றும் மது ஊற்றியதையும் தடயவியல் நிபுணர்கள் கண்டறிந்தனர். குற்றவாளி கூர்மையான ஆயுதத்தைப் பயன்படுத்தி அவளது உள்ளுறுப்புகளை வெளியே எடுத்துள்ளான் என்றும் அந்த அறிக்கை குறிப்பிட்டது. ஜிசா 30 முறைக்கு மேல் குத்தப்பட்டார். அவளது மார்பில் ஒரு முறை குத்தப்பட்டுள்ளது. ஆலப்புழா மருத்துவக் கல்லூரியில் நடத்தப்பட்ட பிரேதப் பரிசோதனையில், கழுத்தில் ஏற்பட்ட பலத்த காயமே அவரது மரணத்திற்கு வழிவகுத்தது. தடயவியல் அதிகாரிகளின் கூற்றுப்படி, மீட்கப்பட்ட இரத்தம் மற்றும் உமிழ்நீர் மாதிரிகள் பரிசோதனைக்கு அனுப்பப்பட்டுள்ளன, மேலும் தாயனை பொருத்தத்திற்காக பதிவு செய்யப்பட்டுள்ளது. முதற்கட்ட விசாரணையில், கற்பழிப்பு முயற்சியை எதிர்த்தபோது ஜிசா கொலை செய்யப்பட்டிருப்பதாக காவல் துறையினர் தெரிவித்தனர். புலனாய்வாளர்கள் கொலை குறித்த ஏதேனும் துப்பு கிடைக்குமா என்று புலம்பெயர்ந்த தொழிலாளர்களிடம் விசாரணை நடத்தினர்.
# ஜிசா கொலை வழக்கு

## வழக்கின் தாக்கம்

கேரள சட்டமன்ற தேர்தல் சமயத்தின் போது இந்த குற்றம் நடந்தது, எனவே அரசியல் கட்சிகளிடமிருந்து இந்த வழக்கின் மீது வேகமும் கவனமும் பெற்றது.பெரும்பாவூரில் ஒரு பெண் கொடூரமாக அவரது வீட்டில் கொலை செய்யப்பட்டது, *ஜஸ்டிஸ் ஃபார் ஜிசா* எனும் கொத்துக் குறி சமூக ஊடகங்களில் பம்மாலானது. ஜிசா வுக்கு நீதி கோரி திரையுலகமும் ஒன்று சேர்ந்தது. ஜிசா வின் குடும்பத்திற்கு ரூ .10 லட்சம் நிதி உதவியளிக்க அரசாங்கம் அறிவித்துள்ளது மற்றும் அவரது பெற்றோருக்கு ஒரு வீடு வழங்கப்படும். மேலும் பல கலைஞர்கள் மற்றும் மனிதாபிமானிகள் இந்த வழக்குக்கு ஆதரவாக கருத்துக்களைத் தெரிவித்தனர்.
# ஜிசா கொலை வழக்கு

## கொலைகாரன் கைது

காவல்துறையினரின் தொடர்ச்சியான தேடுதல் மற்றும் மக்கள் ஈடுபாட்டின் மூலம், ஜிசா கொலை வழக்கு ஒரு திருப்புமுனை மூலம் வந்தது. அசாமில் இருந்து வந்த ஒருவர் தனக்குத் தெரிந்த ஒரு தொழிலாளி குறித்த சந்தேகங்களை கேரள காவல்துறைக்குத் தெரிவித்தார். மேலும் 24 வயதான அமீர்-உல்-இஸ்லாம் குற்றவாளி என்பதை அறிந்து, தமிழ்நாட்டில் காஞ்சிபுரத்தில் கைது செய்யப்பட்டார். பெரும்பாவூரில் நடந்த கொடூரமான கொலையை அவர் ஒப்புக்கொண்டார். இந்த குற்றம் முந்தைய வெறுப்பு மற்றும் பழிவாங்கலால் தூண்டப்பட்டது மற்றும் குடிபோதையில் செய்யப்பட்டது என்று காவல்துறையினர் கண்டறிந்தனர்.
# பிந்து சுப்ரமணியம்

**பிந்து சுப்பிரமணியம்** (*Bindu Subramaniam*) ஓர் இந்தியப் பாடகரும், பாடலாசிரியரும், தொழிலதிபரும், எழுத்தாளரும் இசைக் கல்வியாளருமாவார். ஹிந்துஸ்தான் டைம்ஸ், பிந்துவை "மூன்றாம் தலைமுறை அதிசயம்" என்றும், பெமினா கர்நாடக பத்திரிகை "குழந்தைகள் படிக்கும் முறையை மாற்றும் பெங்களூரு பெண்" என்றும் தி டைம்ஸ் ஆஃப் இந்தியா " உறுதியான இளம் சோப்ரானோ "என்றும், ஒரு "உறுதியளிக்கப்பட்ட இளம் பாடகியாக"வும் விவருத்துள்ளனர். 2012 ஆம் ஆண்டில், *வெர்வ்* இதழில் 12 அடுத்த தலைமுறை சாதனையாளர்களின் பட்டியலில் தோன்றினார்  
இவர் உலகம் முழுவதும் தனது இசை நிகழ்ச்சிகளை நிகழ்த்துகிறார். மேலும் இவரது முதல் தனி இசைத் தொகுப்பு விமர்சன ரீதியாக பாராட்டப்பட்டது. மேலும் 'கிமா விருது'க்காகவும் பரிந்துரைக்கப்பட்டது.  
இவர், நடிப்புக் கலைக்கான சுப்ரமணியம் அகாதமியின் தலைவராக இருக்கிறார் (SaPa). இது இசை ஆர்வமுள்ள குழந்தைகளுக்கு தொழில்முறை கலைஞர்களாக மாற பயிற்சி அளிக்கிறது. 2014 ஆம் ஆண்டில், அவர் 'பள்ளிகளில் சபா' என்ற திட்டத்தை தொடங்கினார். இது முக்கிய கல்வி பாடத்திட்டத்தில் இசையை ஒருங்கிணைப்பதற்கான ஒரு முயற்சியாகும். பள்ளிகளில் 'சபா' இந்தியா முழுவதும் 25,000 க்கும் மேற்பட்ட குழந்தைகளுடன் வேலை செய்கிறது (2018 நிலவரப்படி).  
இவர் வயலின் கலைஞர் எல்.சுப்பிரமணியத்தின் மகளாவார். அவருடன் இணைந்து *குளோபல் பியூஷன்*, *விஷன்ஸ் ஆஃப் இந்தியா* மற்றும் *ஏதென்ஸ்* உள்ளிட்ட பல வெளியீடுகளில் பணியாற்றியுள்ளார். இவரது சகோதரர் அம்பி சுப்பிரமணியத்துடன் சேர்ந்து, 2013ஆம் ஆண்டில் 'சுப்ரமணியா' என்ற சமகால உலக இசை இசைக்குழுவைத் தொடங்கினார். 2018ஆம் ஆண்டில், இவர் தனது சகோதரர் அம்பி, கர்நாடக இணைவு கலைஞர் மகேஷ் ராகவன், மிருதங்கக் கலைஞர் அக்ஷய் அனந்தபத்மநாபன் ஆகியோருடன் இணைந்து 'தயிர் சாதம்' என்ற திட்டத்தை உருவாக்கினார்.
# பிந்து சுப்ரமணியம்

## தொழில்

பிந்து தனது முதல் பாடலை 7 வயதில் எழுதினார். மேலும் தனது 12 வயதில் நோர்வேயில் முதல் மேடையில் நிகழ்த்தினார். இவர் தனது அசல் பாடல்களுக்காக 16 மற்றும் 17 வது பில்போர்டு உலக பாடல் போட்டியில் கௌரவ குறிப்புகளை வென்றார். மேலும், யுனிசாங் உலக பாடல் போட்டியின் செயல்திறன் பிரிவில் அரையிறுதிப் போட்டியாளராக இருந்தார்.
# பிந்து சுப்ரமணியம்

## தொழில்

### இசைக் கல்வி

இவர், 2007 இல் எல். சுப்பிரமணியமும், கவிதா கிருஷ்ணமூர்த்தியும் இணைந்து நிறுவிய இந்திய மற்றும் உலகளாவிய இசை நிறுவனமான 'நடிப்புக் கலைக்கான சுப்ரமணியம் அகாடமி'யின் தலைவராக இருக்கிறார் (Sapa). பிந்து 2011 இல் அதன் தலைவராகப் பொறுப்பேற்றார், மேலும் மூன்று வயதுக்குட்பட்ட குழந்தைகளுக்கு இசையினைக் கற்க பயிற்சி அளிக்கும் ஒரு பாடத்திட்டத்தையும் உருவாக்கினார். முக்கிய கல்விப் பாடத்திட்டத்தில் இசையை ஒருங்கிணைப்பதற்கான ஒரு முயற்சியாக, 2014 இல் அகதாமியின் 'பள்ளியில் சபா" என்ற திட்டத்தை நிறுவினார். இந்த திட்டம் 2020 வரை 30,000 குழந்தைகளுடன் வேலை செய்கிறது.  
பள்ளிகளில் சபாவுக்கான பிந்துவின் குறிக்கோள் இந்தியாவில் இசை கல்விக்கான சுற்றுச்சூழல் அமைப்பை உருவாக்குவதாகும். இத்திட்டம் இன்போசிஸ் அறக்கட்டளையால் ஆதரிக்கப்பட்டது. தற்போது அட்சய பாத்திரன் அறக்கட்டளையுடன் கூட்டு சேர்ந்துள்ளது.
# பிந்து சுப்ரமணியம்

## சொந்த வாழ்க்கை

பிந்து கலிபோர்னியாவின் லாஸ் ஏஞ்சலஸில் சீதா சுப்ரமணியமாக வயலின் கலைஞர் எல். சுப்பிரமணியம் மற்றும் பாடகி விஜயஸ்ரீ (விஜி) சுப்ரமணியத்திற்கு பிறந்தார். இவளுக்கு இரண்டு சகோதரர்கள் உள்ளனர்: வயலின் கலைஞர் அம்பி சுப்பிரமணியம் மற்றும் டாக்டர் நாராயண சுப்பிரமணியம் - தலை மற்றும் கழுத்து புற்றுநோய் நிபுணர், எழுத்தாளர் மற்றும் இசைக்கலைஞர். இவர் தனது தாயின் மரணத்திற்குப் பிறகு, 1996 இல் தனது குடும்பத்துடன் இந்தியாவின் பெங்களூருக்கு குடிபெயர்ந்தார். இவரது தந்தை பாலிவுட் பின்னணிப் பாடகி கவிதா கிருஷ்ணமூர்த்தியை 1999இல் இரண்டாவதாகத் திருமணம் செய்து கொண்டார்.  
இவர் சட்டப்பூர்வமாக 2009 இல் சீதா என்ற பெயரை பிந்து என்று மாற்றிக் கொண்டார்.  
பிந்து முன்னணி வயலின் கலைஞர் சஞ்சீவ் நாயக் என்பவரை மணந்தார். இவர்களுக்கு 2011 இல் பிறந்த மகதி சுப்ரமணியம் என்ற மகள் உள்ளார். இவரது மகள் தனது முதல் தனிப்பாடலை 2018 இல் பதிவு செய்தார்.
# குனான் போசுபொரா சம்பவம்

**குனான் போசுபொரா சம்பவம்** (Kunan Poshpora incident) 1991 பிப்ரவரி 23 அன்று தீவிரவாதிகளால் சுடப்பட்ட இந்திய பாதுகாப்புப் படையின் பிரிவுகள் காஷ்மீரில் அமைந்துள்ள குனான் மற்றும் போசுபோராவின் இரட்டை கிராமங்களில் தேடுதல் நடவடிக்கையைத் தொடங்கியதாகக் கூறப்படும் சமயத்தில் நிழ்கந்த குழு கற்பழிப்பு ஆகும். இந்த இடம் குப்வாரா மாவட்டத்திற்கு தொலைவில் உள்ளது. அக்கம் பக்கத்தில் வசிப்பவர்கள் தீவிரவாதிகள் அருகில் உள்ள வீரர்கள் மீது துப்பாக்கிச் சூடு நடத்தியதாகக் கூறினர். கிராமவாசிகள் சிலர் அந்த இரவில் பல பெண்கள் , பாதுகாப்புப் படையினரால் பாலியல் பலாத்காரம் செய்யப்பட்டதாக கூறினர். குற்றவியல் நடுவர் வருகைக்குப் பிறகு காவல் நிலையத்தில் தாக்கல் செய்யப்பட்ட முதல் தகவல் அறிக்கையில் பாலியல் வன்கலவி செய்யப்பட்ட பெண்களின் எண்ணிக்கை 23 என பதிவாகியுள்ளது. எனினும், மனித உரிமைகள் கண்காணிப்பு இந்த எண்ணிக்கை 23 முதல் 100 வரை இருக்கலாம் என்று வலியுறுத்துகிறது. இந்த குற்றச்சாட்டுகளை இந்திய இராணுவம் மறுத்தது. ஆதாரம் போதுமானதாக இல்லை என்று அரசாங்கம் தீர்மானித்து, குற்றச்சாட்டுகளை பயங்கரவாத பிரச்சாரம் என்று கண்டித்து அறிக்கை வெளியிட்டது.  
இந்த சம்பவத்தின் மீதான அரசாங்கத்தின் விசாரணைகள் குற்றச்சாட்டுகளை 'ஆதாரமற்றவை' என்று நிராகரித்தாலும், சர்வதேச மனித உரிமை அமைப்புகள் இந்த விசாரணைகளின் நேர்மை மற்றும் அவை நடத்தப்பட்ட விதம் குறித்து கடுமையான சந்தேகங்களை வெளிப்படுத்தியுள்ளன, மனித உரிமைகள் கண்காணிப்பு அரசாங்கம் பின்வருமாறு கூறியது "மனித உரிமை மீறல் குற்றச்சாட்டுகளில் இருந்து இராணுவத்தை விடுவிக்கவும், குற்றச்சாட்டுகளைக் கொண்டு வந்தவர்களை அவமதிக்கவும் பிரச்சாரம். மேற்கொள்ளப்படும்" எனக் கூறியது.
# குனான் போசுபொரா சம்பவம்

## சம்பவம்

*நியூயார்க் டைம்ஸ்* ,குனான் போசுபோரா சுற்றுப்புறத்தில் வசிப்பவர்கள் தீவிரவாதிகள் அருகில் உள்ள பாதுகாப்புப் படையினர் மீது துப்பாக்கிச் சூடு நடத்தியதாகக் கூறியது, இது படைகளின் தேடுதல் நடவடிக்கையை மேற்கொள்ள வழிவகுத்தது. 23 பிப்ரவரி 1991 அன்று மத்திய சேமக் காவல் படை மற்றும் எல்லைப் பாதுகாப்புப் படையின் துணை ராணுவப் படையினர் குனான் மற்றும் போசுபோராவின் இரு கிராமங்களை சுற்றி வளைத்து தீவிரவாதிகளைத் தேடும் நடவடிக்கையில் ஈடுபட்டனர். கிராமத்தில் உள்ள ஆண்கள் வெளியில் கூடி, தீவிரவாத நடவடிக்கை பற்றி விசாரித்த போது கிராமத்தில் சோதனைகள் மேற்கொள்ளப்பட்டன . தேடுதல் நடவடிக்கை முடிந்த பிறகு, கிராமவாசிகள் சிலர் அந்த இரவில் பல பெண்களை படையினர் பாலியல் வன்கலவி செய்ததாக கூறப்படுகிறது.  
டிசம்பர் 2017 இல், உயர் நீதிமன்றத்தின் பல்வேறு உத்தரவுகளுக்கு எதிராக ஜே & கே அரசாங்கம் இந்திய உச்ச நீதிமன்றத்தை அணுகியது. மேல்முறையீடுகளை விரைவாக விசாரிக்க வேண்டும் என்று உச்ச நீதிமன்றம் உத்தரவிட்டது.
# சி. கே. மீனா

**சி.கே.மீனா** (*C. K. Meena*) ஓர் பத்திரிகையாளரும், புதின எழுத்தாளரும், செய்தித்தாள் கட்டுரையாளரும் ஆவார். பெங்களூரு பல்கலைக்கழகத்தில் ஆங்கிலத்தில் முதுகலையை முடித்துள்ளார். 1980 களில் *தி சிட்டி டேப்* என்ற பெங்களூரு வார இதழில் தனது வாழ்க்கையைத் தொடங்கினார். பின்னர், 1986-93 வரை டெக்கன் ஹெரால்டில் பணிபுரிந்தார், அதன் பிறகு பெங்களூரில் ஆசிய ஊடகவியல் கல்லூரியை நிறுவினார்.